Na osnovu člana 16 stav 1 Zakona o spomen-obilježjima ("Službeni list Crne Gore", br. 040/08, 040/11, 002/17), člana 14 stav 1 tačka 11, člana 35 Statuta Opštine Tivat ("Službeni list Crne Gore - opštinski propisi", br. 024/18), u skladu sa Programom podizanja spomen-obilježja za 2019. godinu, br. 0304-663-177 od 18.06.2019.godine, uz prethodnu saglasnost Ministarstva kulture Crne Gore, broj UPI01-85/6 od 17.07.2019.g Skupština opštine Tivat, na sjednici održanoj dana 20.08.2019.godine, donijela je

ODLUKU

o izmještanju spomen – ploče sa tekstom o podršci radnika Arsenala pobuni mornara u Boki 1918. godine Tivat

Član 1

Podiže se spomen-ploča sa tekstom o podršci radnika Arsenala pobuni mornara u Boki 1918. godine Tivat, izmještanjem na zidu na glavnom ulazu u naselje Porto Montenegro, Arsenalska ulica, UP 0-2.

**Član 2**

Spomen – ploču postavlja Adriatic Marinas d.o.o.

**Član 3**

Spomen-ploča izrađena u mermeru, dimenzija 98x76x5 cm, predstavlja spomen – obilježje kojim se čuva uspomena na značajni događaj.

**Član 4**

Na spomen-ploči ispisan je sljedeći tekst:

„PRIDRUŽUJUĆI SE USTANKU MORNARA U BOKI

1.II 1918.G. RADNICI VOJNOPOMORSKOG

ARSENALA U TIVTU PROGLASIŠE

SVEOPŠTI ŠTRAJK NADAHNUTI

IDEJAMA OKTOBARSKE REVOLUCIJE.

P.POVODOM 50 GODIŠNJICE OKTOBARSKE REVOLUCIJE

OBNOVLJENA POVODOM 100-TE GODIŠNJICE MTRZ „SAVA KOVAČEVIĆ“ U TIVTU 10.09.1989.G.“

**Član 5**

Adriatic Marinas d.o.o. obezbjeđuje sredstva za izmještanje spomen-ploče.

**Član 6**

O sprovođenju ove Odluke staraće se organ lokalne uprave nadležan za poslove kulture.

**Član 7**

Rok za izmještanje spomen-ploče je 2019. godina.

**Član 8**

O održavanju spomen-ploče, u skladu sa Zakonom, staraće se Adriatic Marinas d.o.o.

**Član 9**

Odluka stupa na snagu osmog dana od dana objavljivanja u “Službenom listu Crne Gore-opštinski propisi”.

Broj:0304-663-213

Tivat,20.08.2019.godine

**SKUPŠTINA OPŠTINE TIVAT**

**Predsjednik,**

**Ivan Novosel**